Správa č. 03/11/2021

z kontroly dodržiavania všeobecne záväzných právnych predpisov a interných predpisov mestskej časti Bratislava-Rusovce a kontroly plnenia ďalších úloh ustanovených osobitnými predpismi, kontrola hospodárnosti, účelovosti, efektívnosti, úplnosti dokladov a pokladničných operácií pri hotovostných platbách mestskej časti Bratislava-Rusovce v   
I. polroku 2021.

Oprávnená osoba:Ing. Vladimír Mráz, miestny kontrolór

Kontrolovaný subjekt:Miestny úrad mestskej častiBratislava-Rusovce

ul. Vývojová 8

851 10 Bratislava-Rusovce

Zastúpený: PhDr. Lucia Tuleková Henčelová, PhD., starostka MČ

Mgr. Martina Zuberská, prednostka miestneho úradu

Janka Hlušeková, referent MÚ zodpovedný za pokladňu

IČO: IČO: 00304611

Predmet kontroly: Kontrola dodržiavania všeobecne záväzných právnych predpisov a interných predpisov mestskej časti Bratislava-Rusovce a kontrola plnenia ďalších úloh ustanovených osobitnými predpismi, kontrola hospodárnosti, účelovosti, efektívnosti, úplnosti dokladov a pokladničných operácií pri hotovostných platbách mestskej časti Bratislava-Rusovce v roku 2021.

Cieľ kontroly: Dodržiavanie zákonov a platných noriem mestskej časti Bratislava-Rusovce so zameraním na dodržiavanie podmienok na poskytnutie a použitie verejných prostriedkov.

Kontrola bola vykonaná v čase: od 01. 10. 2021 do 28. 10. 2021

Kontrolované obdobie: od 01. 01. 2021 do 30. 06. 2021

Kontrola bola vykonaná v súlade s Plánom kontrolnej činnosti na II. polrok 2021, schváleným uznesením Miestneho zastupiteľstva mestskej časti Bratislava-Rusovce č. 287/2021 zo dňa 28. 06. 2021.

Predmetná kontrola bola vykonaná v nadväznosti na dodržiavanie uvedených zákonov a nariadení:

* Zákona č. 369/1990 Zb. o obecnom zriadení v znení neskorších predpisov - § 18d bod 2 písm. d).
* Zákona č. 377/1990 Zb. o hlavnom meste Slovenskej republiky Bratislave v znení neskorších predpisov.
* Štatútu hlavného mesta SR Bratislavy v znení neskorších dodatkov.
* Zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov (ďalej len „rozpočtové pravidlá územnej samosprávy“).
* Zákona č. 523/2004 Z. z. o rozpočtových pravidlách verejnej správy v znení neskorších predpisov (ďalej len „rozpočtové pravidlá verejnej správy“).
* Zákona č. 431/2002 Z. z. o účtovníctve v znení neskorších predpisov.
* Zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení zákona č. 546/2010 Z. z. (§ 47a) - povinné zverejňovanie zmlúv.
* Zákona č. 502/2001 Z. z. o finančnej kontrole a vnútornom audite v znení neskorších predpisov.
* Zásad obehu účtovných dokladov mestskej časti Bratislava-Rusovce účinných od   
  01. 01. 2016
* Zásad hospodárenia s majetkom mestskej časti Bratislava-Rusovce a s majetkom zvereným jej do správy hlavným mestom SR Bratislava, schválených uznesením   
  č. 343/2009 zo dňa 17. 09. 2009, novelizovaných uznesením č. 106/2011 zo dňa   
  24. 10. 2011 a uznesením č. 249 zo dňa 24. 10. 2012.
* Zákona č. 357/2015 Z. z. o finančnej kontrole a audite, účinného od 01. 01. 2015.
* Metodické usmernenie MF/010175/2004-42 zo dňa 08. 12. 2004.
* Smernica starostky č. 1/2021 Oprávnenia k základnej a administratívnej finančnej kontrole s platnosťou a účinnosťou od 01. 01. 2021.

*Súvisiaca legislatíva:*

* *§ 10 ods. 1 zákona č. 431/2002 Z. z. o účtovníctve v znení neskorších predpisov je účtovným dokladom preukázateľný účtovný záznam, ktorý musí obsahovať nasledovné náležitosti:*

*a) slovné a číselné označenie účtovného dokladu,*

*b) obsah účtovného prípadu a označenie jeho účastníkov,*

*c) peňažnú sumu, alebo údaj o cene za mernú jednotku a vyjadrenie množstva,*

*d) dátum vyhotovenia účtovného dokladu,*

*e) dátum uskutočnenia účtovného prípadu, ak nie je zhodný s dátumom vyhotovenia,*

*f) podpisový záznam osoby podľa §32 ods. 3, zodpovednej osoby za účtovný prípad v účtovnej jednotke a záznam osoby zodpovednej za jeho zaúčtovanie,*

*g) označenie účtov, na ktorých sa účtovný prípad zaúčtuje v účtovných jednotkách účtujúcich v sústave podvojného účtovníctva, ak to nevyplýva z programového vybavenia.*

* *Smernica Zásady obehu účtovných dokladov vydaná starostom mestskej časti a účinná od   
  01. 01. 2016 upravuje postupy spracovania, nariaďovania a schvaľovania obehu účtovných dokladov v súlade so zákonom č. 431/2002 Z. z. o účtovníctve. Tvorí jednotný poriadok, ktorým sa riadia i postupy kontroly účtovných dokladov. V zmysle čl. 3 tohto predpisu je za hospodárenie s rozpočtovanými prostriedkami mestskej časti Bratislava-Rusovce zodpovedný starosta mestskej časti, ktorý nariaďuje a schvaľuje všetky hospodárske operácie, ktorými sú:*

*nakladanie s finančnými, materiálnymi a ostatnými prostriedkami úradu,*

*nakladanie s majetkom mestskej časti, ako i nakladanie s majetkom štátu a hlavného mesta v správe mestskej časti,*

*uzatváranie zmlúv s dodávateľmi prác, dodávok, služieb,*

*zadávanie objednávok,*

*podpisovanie platobných poukazov,*

*schvaľovanie pracovných zmlúv a účtovanie miezd,*

*schvaľovanie príkazov na služobné cesty,*

*podpisovanie príkazov na úhradu v platobnom a zúčtovacom platobnom styku s peňažným ústavom,*

*iné hospodárske operácie viažuce sa na rozpočtové a mimorozpočtové prostriedky.*

* *Smernica Zásady obehu účtovných dokladov čl. 4 ods. 1 tohto predpisu: medzi účtovné doklady patria najmä:*

*objednávka, zmluvy,*

*faktúra, dodací list,*

*pokladničný doklad,*

*cestovný príkaz,*

*rozhodnutia vydané mestskou časťou podľa osobitných predpisov,*

*zápis likvidačnej a škodovej komisie,*

*platobný poukaz a iné účtovné doklady.*

* *Smernica Zásady obehu účtovných dokladov čl. 4 ods.5 tohto predpisu: sú poverení zamestnanci mestskej časti povinní pred zaúčtovaním vykonávať vecnú a formálnu kontrolu správnosti účtovných dokladov v súlade so zákonom o finančnej kontrole a vnútornom audite č. 502/2001 Z. z., od 01. 01. 2016 zákonom č. 357/2015 Z. z. o finančnej kontrole a audite vo verejnej správe. Ustanovenie čl. 7 ods.1 predpisu upravuje obeh interných pokladničných dokladov a postupy ich zaúčtovania nasledovne:*

a*) limit stanovený starostom mestskej časti je pre pokladníka záväzný,*

*b) všetky platby sa realizujú len cez hlavnú pokladňu s použitím príjmových pokladničných dokladov (PPD) a výdavkových pokladničných dokladov (VPD). Funkciu pokladníka môže vykonávať iba zamestnanec s uzatvorenou hmotnou zodpovednosťou, pričom uvedené platí i pre zastupujúceho zamestnanca, ktorí spisujú pri zastupovaní písomné prevzatie hotovosti a cenín,*

*c) pokladník vedie pokladničnú knihu – denník,*

*d) PPD a VPD vyhotovuje pokladník s povinnosťou vyznačenia záznamu o každom pohybe a porovnaním zostatku s hotovosťou,*

*e) každý VPD musí byť opatrený okrem prijímateľa i podpisom starostu,*

*f) výplata hotovosti sa vždy uskutoční až po preverení totožnosti príjemcu, alebo písomného splnomocnenia,*

*g) pokladničné doklady je neprípustné prepisovať. Chybný zápis sa prečiarkne jednou čiarou a opravený údaj sa uvedie vedľa. Každý takýto záznam sa potvrdí podpisom zamestnanca, ktorý úkon vykonal.*

* *Smernica Zásady obehu účtovných dokladov v čl. 7 ods. 2 upravuje poskytovanie hotovostných preddavkov a spôsob ich vyúčtovania nasledovne:*

*a) nákup v hotovosti - preddavok na vyúčtovanie je trvalý, alebo jednorazový, pričom pri trvalom preddavku musí mať zamestnanec uzatvorenú dohodu o hmotnej zodpovednosti, preddavok odsúhlasuje starosta na celý rok. Vyúčtovanie je zamestnanec povinný vykonať do 5-tich pracovných dní po skončení každého mesiaca na predpísanom tlačive,*

*b) jednorazový preddavok sa poskytuje na nevyhnutné mimoriadne výdavky, podlieha vyúčtovaniu do 5-tich pracovných dní po obdržaní preddavku.*

* *Smernica Zásady obehu účtovných dokladov v čl. 7 upravuje povinnosť Inventarizácie majetku, záväzkov a pohľadávok, v ods. 1 ukladá fyzickú inventúru peňažných prostriedkov v hotovosti a cenín, v súlade so znením § 29 a § 30 zákona č. 431/2002 Z. z. o účtovníctve.*
* *Smernica starostky č. 1/2021 Oprávnenia k základnej a administratívnej finančnej kontrole s platnosťou a účinnosťou od 01. 01. 2021 spresňuje oprávnenosť a výkon finančnej kontroly v súvislosti s pripravovanými finančnými operáciami pred uvoľnením finančných prostriedkov, v súlade s § 10 zákona č. 502/2002 Z. z., opatrená doloženými vzormi podpisov.*

Priebeh kontroly:

Miestny kontrolór dňa 01. 10. 2021 zahájil kontrolu č. 03/11/2021 a podľa ustanovenia § 20 ods. 5 písm. a) zákona č. 357/2015 Z. z. o finančnej kontrole a audite bola povinná osoba oboznámená s termínom a cieľom finančnej kontroly a súčasne v súlade s § 20 ods. 2 písm. a) zákona č. 357/2015 Z. z. o finančnej kontrole a audite, požiadaná o predloženie komplexnej spisovej dokumentácie – originály dokladov, písomností a iných materiálov   
v lehote do 02. 10. 2021. Oprávnená osoba v súlade s § 20 ods. 4 písm. a) zákona   
č. 357/2015 Z. z. o finančnej kontrole a audite potvrdila odobratie komplexnej spisovej dokumentácie dňa 02. 10. 2021, a to najmä:

1. Limit pokladničného zostatku vo výške 1.700,- € bol stanovený uznesením miestneho zastupiteľstva mestskej časti Bratislava-Rusovce č. 261, zo dňa 11. 12. 2008. Pre obdobie od 01. 01. 2021 do 31. 12. 2021, bol v súlade s čl. 4 ods. 5 Zásad obehu účtovných dokladov vystavený pre Miestny úrad Bratislava-Rusovce, ul. Vývojová č. 8, 851 10 Bratislava, IČO: 304611, DIČ: 2020910870 pod registratúrnou značkou FU10 a bol opatrený podpisom štatutára mestskej časti a vedúceho účtárne Ing. Holúbeka a pokladníčky p. Janky Hlušekovej.

2. Ku kontrole bola doložená pokladničná kniha, za mesiac január 2021, z ktorej náhodným výberom kontrolór preveril príjmové (PPD) a výdavkové (VPD) pokladničné doklady, na základe ktorých sa zrealizovali hotovostné finančné operácie 3. dekády v termíne od 21. 01. 2021 do 31. 01. 2021. Doložená Pokladničná kniha - hlavná pokladňa bola uzatvorená 31. 01. 2021 zodpovedným pokladníkom p. Hlušekovou a bola opatrená podpisom štatutára – starostky mestskej časti s vyčísleným počiatočným stavom pokladne k 21. 01. 2021 vo výške 1 327,76 €, celkovou výškou VPD v sume 1 200,04 € s celkovým počtom 9 realizovaných VPD označených a usporiadaných chronologicky pod číslami VPD 14 až VPD22. Suma vyčísleného zostatku pokladne k 31. 01. 2021 v sume 127,22 € zodpovedá rozdielu medzi počiatočným stavom pokladne k 21. 01. 2021 a výškou zrealizovaných finančných operácií prostredníctvom zdokladovaných VPD 14 až VPD 22. V kontrolovanej vzorke pokladničných dokladov sa nerealizovali žiadne príjmové pokladničné operácie. Zápisy – účtovné záznamy v kontrolovanej vzorke dokladov obsahujú podstatné náležitosti podľa § 10 ods. 1 zákona   
č. 431/2002 o účtovníctve v znení neskorších predpisov, spĺňajúce podmienky pre relevantné účtovné doklady a preukázateľný účtovný záznam.

*Prehľad kontrolovaných a realizovaných účtovných zápisov od 21. 01. 2021 do 31. 01. 2021*

|  |  |  |  |  |
| --- | --- | --- | --- | --- |
| ***Dátum záznamu*** | ***Č.PD*** | ***Obsah zápisu*** | ***Výška výdavku*** | ***Zostatok hotovosť*** |
| *21.1.2021* | *14* | *PHM do vozidla* | *50,02* | *1 277,74* |
| *21.1.2021* | *15* | *Celoplošné testovania 23.-24.2021 elektromer* | *220,10* | *1 057,55* |
| *21.1.2021* | *16* | *Celoplošné testovania 23.-24.2021 občerstvenie a hygiena tímov* | *128,96* | *928,59* |
| *22.1.2021* | *17* | *Celoplošné testovania 23.-24.2021 overaly* | *121,00* | *807,59* |
| *26.1.2021* | *18* | *Celoplošné testovania-čistiace a hygiena* | *123,62* | *683,97* |
| *26.1.2021* | *19* | *Kanc. stôl sčítanie obyvateľstva* | *328,80* | *355,17* |
| *27.1.2021* | *20* | *Celoplošné testovania 23.-24.2021 občerstvenie tímov* | *26,97* | *328,20* |
| *27.1.2021* | *21* | *Poštovné* | *8,48* | *319,72* |
| *29.1.2021* | *22* | *Rekonštrukcia ZS-WC, maľovanie* | *192,00* | *127,22* |
| *3. Dekáda* | *x* | *spolu* | *1 200,04* | *127,72* |

3. Ku kontrole bola doložená pokladničná kniha za mesiac marec 2021, z ktorej náhodným výberom kontrolór preveril príjmové (PPD) a výdavkové (VPD) pokladničné doklady, na základe ktorých sa zrealizovali hotovostné finančné operácie 1. dekády v termíne od 01. 03. 2021 do 10. 03. 2021. Doložená Pokladničná kniha - hlavná pokladňa bola uzatvorená 10. 03. 2021 zodpovedným pokladníkom p. Hlušekovou a bola opatrená podpisom štatutára – starostky mestskej časti s vyčísleným počiatočným stavom pokladne k 01. 03. 2021 vo výške 757,59 €, celkovou výškou VPD v sume 607,17 € s celkovým počtom 7 realizovaných VPD označených a usporiadaných chronologicky pod číslami VPD44 až VPD47, VPD49, VPD54 a VPD55. Suma vyčísleného zostatku pokladne k 10. 03. 2021 v sume 214,42 € zodpovedá rozdielu medzi počiatočným stavom pokladne k 01. 03. 2021 a výškou zrealizovaných finančných operácií prostredníctvom zdokladovaných VPD. V kontrolovanej vzorke pokladničných dokladov sa realizovali príjmové pokladničné operácie v počte 5 záznamov cez PPD48, PPD50 až PPD53 v celkovej výške 64,00 €. Zápisy – účtovné záznamy v kontrolovanej vzorke dokladov obsahujú podstatné náležitosti podľa § 10 ods. 1 zákona č. 431/2002 o účtovníctve v znení neskorších predpisov spĺňajúce podmienky pre relevantné účtovné doklady a preukázateľný účtovný záznam.

*Prehľad kontrolovaných a realizovaných účtovných zápisov od 01. 03. 2021 do 10. 03. 2021.*

|  |  |  |  |  |  |
| --- | --- | --- | --- | --- | --- |
| ***Dátum záznamu*** | ***Č.PD*** | ***Obsah zápisu*** | ***Výška príjmu*** | ***Výška výdavku*** | ***Zostatok hotovosť*** |
| *01.03.2021* | *44* | *Celoplošné . testovanie 27.02.21 strava* |  | *155,20* | *602,39* |
| *01.03.2021* | *45* | *Rekonštr. MÚ materiál-maľovanie* |  | *56,14* | *546,25* |
| *01.03.2021* | *46* | *Tlačivá knižnica* |  | *14,00* | *532,25* |
| *01.03.2021* | *47* | *Celoplošné testovanie návleky tímov* |  | *216,00* | *316,25* |
| *02.03.2021* | *48* | *Platba dane D09* | *10,00* |  | *326,25* |
| *03.03.2021* | *49* | *Výmena zámku knižnice* |  | *8,90* | *317,35* |
| *03.03.2021* | *50* | *Platba dane D14* | *3,00* |  | *320,35* |
| *04.03.2021* | *51* | *Platba dane D08* | *4,00* |  | *324,35* |
| *08.03.2021* | *52* | *Platba dane D12* | *17,00* |  | *341,35* |
| *10.03.2021* | *53* | *Platba dane D09* | *30.00* |  | *371,35* |
| *10.03.2021* | *54* | *Celoplošné testovanie 6.3.21 strava tímov* |  | *136,95* | *234,40* |
| *10.03.2021* | *55* | *Celoplošné testovanie dezinfekcia* |  | *19,98* | *214,42* |
| *1.Dekáda* | *x* | *Spolu* | *64,00* | *607,17* | *214,42* |

4. Kontrolór preveril výkon vnútornej kontroly na mieste poverenými zamestnancami MÚ dokladovanej Zápisom o vykonaní inventarizácie peňažných prostriedkov v hotovosti zo dňa 31. 03. 2021, členmi inventarizačnej komisie p. Červenákovou a p. Kollárovou s inventúrnym súpisom /mincovkou/ pokladničnej hotovosti vo výške 177,11 € bez zistených rozdielov. Výsledok inventarizácie podpísala starostka mestskej časti.

5. Predmetom kontroly bolo i vyhotovovanie Odovzdávacích protokolov hotovosti pokladne z platieb prijímaných poverenou osobou v podateľni miestneho úradu. Preverované boli príjmové operácie realizované v mesiaci máj 2021, konkrétne PPD334/21, 336/21, 337/21 z 21. 05. 2021 v celkovej sume 39,00 €, PPD339/21 až 354/21 z 24. 05. 2021 v sume 347,80 €, PPD357/21 až PPD369/21 z 25. 05. 2021 v sume 237,32 €, PPD374/21 až PPD378/21 z 28. 05. 2021 v sume 49,00 € a PPD380/21 až 384/21 v sume 16,00 €. Protokoly obsahujú podpisy odovzdávajúceho zamestnanca podateľne a preberajúcej zodpovednej pokladníčky. Overením zápisov týchto platieb v pokladničnej knihe neboli zistené žiadne rozdiely.

6. Ku kontrole bola doložená pokladničná kniha za mesiac máj 2021, z ktorej náhodným výberom kontrolór preveril príjmové (PPD) a výdavkové (VPD) pokladničné doklady, na základe ktorých sa zrealizovali hotovostné finančné operácie 3. dekády v termíne od 21. 05. 2021 do 31. 05. 2021. Doložená Pokladničná kniha - hlavná pokladňa bola uzatvorená 31. 05. 2021 zodpovedným pokladníkom p. Hlušekovou a bola opatrená podpisom štatutára – starostky mestskej časti s vyčísleným počiatočným stavom pokladne k 21. 05. 2021 vo výške 1 257,39 €, celkovou výškou VPD v sume 3 963,82 € s celkovým počtom 6 realizovaných VPD označených a usporiadaných chronologicky pod číslami VPD372, VPD379, VP381, VPD387 až VPD389. Suma vyčísleného zostatku pokladne k 31. 05. 2021 v sume 1 512,22 € zodpovedá rozdielu medzi počiatočným stavom pokladne k 21. 05. 2021 a výškou zrealizovaných finančných operácií prostredníctvom zdokladovaných VPD. V kontrolovanej vzorke pokladničných dokladov sa realizovali príjmové pokladničné operácie v počte 16 záznamov cez PPD368 až PPD371, PPD373 až PPD378, PPD380 a PPD382 až PPD386 v celkovej výške 4 218,65 €. Zápisy – účtovné záznamy v kontrolovanej vzorke dokladov obsahujú podstatné náležitosti podľa § 10 ods. 1 zákona č. 431/2002 o účtovníctve v znení neskorších predpisov spĺňajúce podmienky pre relevantné účtovné doklady a preukázateľný účtovný záznam.

*Prehľad kontrolovaných a realizovaných účtovných zápisov od 21. 05. 2021 do 31. 05. 2021.*

|  |  |  |  |  |  |
| --- | --- | --- | --- | --- | --- |
| ***Dátum záznamu*** | ***Č.PD*** | ***Obsah zápisu*** | ***Výška príjmu*** | ***Výška výdavku*** | ***Zostatok hotovosť*** |
| *26.5.2021* | *368* | *Platba dane D12* | *7,00* |  | *1276,27* |
| *26.5.2021* | *369* | *Platba dane D08* | *15,00* |  | *1291,27* |
| *26.5.2021* | *370* | *Platba dane D09* | *10,00* |  | *1301,27* |
| *27.5.2021* | *371* | *Platba dane D16* | *170,00* |  | *1471,27* |
| *27.5.2021* | *372* | *Čistenie uterákov* |  | *39,50* | *1431,77* |
| *28.5.2021* | *373* | *Platba dane D13* | *10,00* |  | *1441,77* |
| *28.5.2021* | *374* | *Platba dane D12* | *7,00* |  | *1448,77* |
| *28.5.2021* | *375* | *Platba dane D09* | *10,00* |  | *1458,77* |
| *28.5.2021* | *376* | *Platba dane D09* | *10,00* |  | *1468,77* |
| *28.5.2021* | *377* | *Platba dane D08* | *2,00* |  | *1470,77* |
| *28.5.2021* | *378* | *Platba dane D34* | *20,00* |  | *1490,77* |
| *28.5.2021* | *379* | *Vyúčtovanie nákladov byt č.4 Vývojová* |  | *34,10* | *1456,67* |
| *31.5.2021* | *380* | *Platba dane D08* | *4,00* |  | *1460,67* |
| *31.5.2021* | *381* | *Celoplošné testovanie prepravky* |  | *29,96* | *1430,71* |
| *31.5.2021* | *382* | *Platba dane D08* | *2,00* |  | *1432,71* |
| *31.5.2021* | *383* | *Platba dane D08* | *8,00* |  | *1440,71* |
| *31.5.2021* | *384* | *Platba dane D08* | *4,00* |  | *1444,71* |
| *31.5.2021* | *385* | *Vratka zálohy VPD220/21* | *1 400,00* |  | *2844,71* |
| *31.5.2021* | *386* | *Vratka zálohy VPD 221/21* | *500,00* |  | *3344,71* |
| *31.5.2021* | *387* | *Výplata vianočného dôchodcom* |  | *1 190,00* | *2154,71* |
| *31.5.2021* | *388* | *Výplata vianočného jubilantom* |  | *425,00* | *1729,71* |
| *31.5.2021* | *389* | *Akcia MDD ZŠ s MŠ repre, kultúra* |  | *217,49* | *1512,22* |
| *3. Dekáda* | *x* | *Spolu* | *4 218,65* | *3 963,82* | *1 512,22* |

Po vykonaní kontroly boli doklady vrátené na príslušný referát dňa 02. 11. 2021.

Zhrnutie kontrolných zistení:

* Kontrola súladu účtovných záznamov hotovostných pokladničných finančných operácií s § 10 ods. 1 zákona č. 431/2002 Z. z. o účtovníctve.

Kontrolovaný subjekt postupoval v súlade s § 10 ods. 1 zákona č. 431/2002 Z. z. o účtovníctve v znení neskorších predpisov, pri preukázateľnosti účtovných záznamov v hotovostných platbách realizovaných cez hlavnú pokladňu mestskej časti Bratislava-Rusovce v kontrolovanom období rozpočtového roka 2021, formou príjmových a výdavkových pokladničných dokladov.

* Kontrola dodržiavania ustanovení vnútornej smernice - Zásad obehu účtovných dokladov mestskej časti Bratislava-Rusovce účinných od 01. 01. 2016.

Kontrolovaný subjekt v kontrolovanom období rozpočtového roka 2021 a kontrolovaných finančných hotovostných účtovných operáciách realizovaných v   
I. polroku 2021 postupoval v súlade s čl. 7 ods. 1 a ods. 2 Zásad obehu účtovných dokladov. Kontrolovaná vzorka účtovných dokladov a účtovných záznamov nevykázala nedostatky vyžadujúce prijatie opatrení na ich odstránenie.

* Kontrola dodržiavania vnútornej Smernice č. 1/2021 o vykonávaní základnej a administratívnej finančnej kontroly v mestskej časti Bratislava-Rusovce.

Kontrolovaný subjekt postupoval v súlade s ustanoveniami Smernice č. 1/2021 o vykonávaní finančnej kontroly za účelom preukázania hospodárnosti, efektívnosti, účinnosti a účelovosti realizovaných hotovostných platieb cez hlavnú pokladňu mestskej časti v kontrolovanom období I. polroka 2021. Kontrolované prvotné doklady spĺňajú náležitosti pre povolenie finančných operácií a sú opatrené podpismi osôb zodpovedných za výkon základnej a administratívnej kontroly. Povolenie finančných operácií vykonali osoby s oprávnením na ich výkon v súlade so Smernicou starostky č. 1/2021, platnou a účinnou pre rok 2021.

ZÁVER:

Kontrolný orgán vzhľadom na horeuvedené kontrolné zistenia nenavrhuje prijatie opatrení na odstránenie nedostatkov z vykonanej kontroly č. 03/11/2021.

Návrh Správy následnej finančnej kontroly vypracoval dňa 02. 11. 2021 Ing. Vladimír Mráz, miestny kontrolór. S výsledkom kontroly boli dňa 02. 11. 2021 oboznámení:

PhDr. Lucia Tuleková Henčelová, PhD., starostka MČ..........................................

Mgr. Martina Zuberská, prednostka miestneho úradu...........................................

Janka Hlušeková, referent MÚ zodpovedný za pokladňu......................................